Assad til Expressen: De farligste IS-lederne er skandinaver
Den syriske presidenten hevder å sitte på overraskende informasjon om skandinavenes rolle i IS i Syria . – Hvis du vil se Sverige som en del av Europa eller del av den skandinaviske gruppen av EU-land, bør man være klar over at de farligste IS-lederne i vår region er skandinaver, sier den syriske presidenten i et eksklusivt intervju med den svenske avisen Expressen. Men al-Assad sier samtidig at det ikke er noen kontakt mellom sikkerhetstjenestene i Sverige og Syria.Avisens midtøsten-korrespondent Kassem Hamadé har denne uken møtt den syriske presidenten for «flere store intervjuer». Ifølge avisen svarte al-Assad på alle deres spørsmål om krigen i Syria, sanksjonene og hvordan et voksende IS truer den vestlige verden. Å se på konflikten i Syria som en konflikt mellom syriske parter, er verken realistisk eller objektivt, mener han. Han kaller det for global terrorisme med en politisk paraply i mange land, med mange ledere og mange andre representanter fra blant annet vestlige land. Han hevder de har forsøkt å varsle om terrorangrepene som har rammet Europa, uten å bli hørt. Og det er bare toppen av isfjellet av det som vil komme, mener han. – Da ble det sagt at Syrias president truet. Jeg true ikke, jeg beskrev hva som ville skje. Man behøver ikke være et geni for å se det, fordi det er konklusjonen av flere tidligere hendelser i vår region, og vi har 50 års erfaring med denne typen terrorister.Han kaller terrorisme en sinnstilstand - en slags kultur - og ikke en krig. Om situasjonen i Syria sier han: – Det er farligere denne gangen siden det ikke finnes en kraftfull internasjonal organisasjon som kan beskytte et land fra et annet land, som bruker terroristene som våpen for å ødelegge et annet land. Men samtidig er det mulig å snu. Så lenge det er mulig å snu, er det ikke for sent å håndtere det. Det vil bli mer alvorlig over tid hvis terroristene indoktrinertes folks hjerter og sjeler, sier Assad. Dagens situasjon blir beskrevet som den verste flyktningkrisen siden andre verdenskrig, en sammenligning Assad kaller en «en enorm overdrivelse». Videre hevder han at internasjonale organisasjoner og andre bistår med 22 prosent av det Syria selv dekker av matutgifter. Krigen i Syria har herjet siden 2011. Nylig har Syrian Observatory for Human Rights anslått at over 200.000 mennesker har mistet livet underveis. Den svenske sikkerhetstjenesten Säpo anslår at over hundre unge svensker har sluttet seg til terroristgruppen IS i Syria og Irak. Her hjemme kjenner PST til drøyt 70 personer som har reist fra Norge Til Syria og Irak for å kjempe. Både Säpo og PST frykter stor mørketall, og antar at de reelle tallene er vesentlig høyere.Den svenske terroreksperten Hans Brun mener det er mulig for skandinaver å gjøre karriere i Den islamske staten (IS). Men han tror Syrias presidents intervju med Expressen var et forsøk på å rette oppmerksomheten bort fra Syria, skriver NTB. I intervjuet sier Bashar al-Assad at de farligste IS-lederne er fra Skandinavia, og at terrortrusselen mot Europa er stor. – Det er mulig for «dyktige» folk å jobbe seg oppover i IS, men mye i intervjuet kan være sagt for å skape oppmerksomhet, sier Brun, som er tilknyttet svenske Försvarshögskolan og King's College i London. I intervjuet sier Assad at han har informasjon om svenskers tilknytning til IS. Brun mener uttalelsene må tas med en klype salt. – De fleste i IS' ledelse er irakere og tsjetsjenere. Assad sier også at det ikke har vært kontakt mellom svenske og syriske sikkerhetstjenester. Det er ikke så rart. Den syriske sikkerhetstjenesten er et ondskapsfullt apparat som få vil ha kontakt med, sier han.
Syrias president Bashar al-Assad advarer mot terrortrusselen mot Europa i et intervju med den svenske avisen Expressen. mot Europa i et intervju med den svenske avisen Expressen.